เอาฤกษ์เอาชัย ฉลามชล ทำบุญประจำปีสโมสรก่อนเจอ ราชันมังกร
วันที่ 21 มี.ค.61 ความเคลื่อนไหวของ ฉลามชล ชลบุรี เอฟซี ทีมดังแห่งศึก โตโยต้า ไทยลีก ที่ออกสตาร์ตในลีกฤดูกาลนี้ได้อย่างน่าผิดหวัง ด้วยผลงานชนะ 2 เสมอ 1 แพ้ 3 มีอยู่เพียง 7 คะแนน รั้งอยู่ในอันดับที่ 12 ของตาราง ซึ่งมีคะแนนห่างโซนตกชั้นเพียงแค่คะแนนเดียวเท่านั้น,ล่าสุดเมื่อวานที่ผ่านมา ยอดทีมแห่งถิ่นชลบุรี สเตเดียม ได้จัดพิธีทำบุญประจำปีของสโมสร ณ สนาม ชลบุรี สเตเดียม เพื่อเป็นการเอาฤกษ์เอาชัยให้กับทีม หลังเพิ่งบุกไปคว้าชัยเหนือ มังกรโล่ห์เงิน โปลิศ เทโร เอฟซี ได้ถึงถิ่น 1-0 ในศึกไทยลีก 2018 สุดสัปดาห์ที่ผ่านมา ก่อนเกมที่จะเปิดบ้านพบกับ ราชบุรี มิตรผล เอฟซี วันพุธที่ 28 มี.ค.นี้,โดยพิธีดังกล่าวจัดขึ้นเมื่อเวลา 10.00 น. ที่ผ่านมา (20 มี.ค.) ณ สนาม ชลบุรี สเตเดียม โดยคุณวิทยา คุณปลื้ม ประธานสโมสร, คุณ อรรณพ สิงห์โตทอง รองประธานสโมสร, โค้ชเฮง วิทยา เลาหกุล ประธานพัฒนาเทคนิค เทิดศักดิ์ ใจมั่น ผู้ช่วยผู้ฝึกสอน พร้อมด้วยนักเตะ สุทธินันท์ พุกหอม, ชนินทร์ แซ่เอียะ, พิภพ อ่อนโม้ ฯลฯ ทีมงานสต๊าฟฟ์โค้ช และบรรดาเจ้าหน้าที่ของสโมสร เข้าร่วมงานบุญประจำปี,ขณะที่บรรยากาศดำเนินไปอย่างเรียบง่าย โดยมีการนิมนต์พระสงฆ์จำนวน 5 รูป มาเจริญพระพุทธมนต์ ก่อนจะถวายภัตตาหารเพล พร้อมด้วยการประพรมน้ำพระพุทธมนต์ให้กับทางผู้บริหาร, นักเตะ และเจ้าหน้าที่สโมสร เพื่อความเป็นสิริมงคล ก่อนจะรับประทานอาหารกลางวันร่วมกันเป็นการปิดท้าย,สำหรับสโมสรชลบุรี เอฟซี ปัจจุบันรั้งอยู่ในอันดับที่ 12 ของตาราง โดยมี 7 คะแนน จากการลงสนาม 6 นัด โดยโปรแกรมนัดต่อไปจะมีคิวลงสนามในศึก โตโยต้า ไทยลีก 2018 ด้วยการเปิดบ้านต้อนรับการมาเยือนของ ราชบุรี มิตรผล เอฟซี วันพุธที่ 28 มี.ค.นี้ เวลา 18.00 น.
ชลบุรี เอฟซี ทีมดังในศึกไทยลีก 1 ได้ทำบุญประจำปีของสโมสรก่อนเกมที่จะมีโปรแกรมลงสนามพบกับ ราชบุรี มิตรผล เอฟซี
ชลบุรี เอฟซี,ราชบุรี มิตรผล เอฟซี,ไทยลีก,ฟุตบอลไทย